
	Pozmeňujúce návrhy k návrhu aktu

	Pozmeňujúce návrhy Európskeho parlamentu v dvoch stĺpcoch

Vypustenia sa označujú hrubou kurzívou v ľavom stĺpci. Nahradenia sa označujú hrubou kurzívou v oboch stĺpcoch. Nový text sa označuje hrubou kurzívou v pravom stĺpci.

Prvý a druhý riadok záhlavia každého pozmeňujúceho návrhu vymedzujú príslušnú časť v návrhu aktu predloženého na prerokovanie. Ak sa pozmeňujúci návrh týka platného aktu, ktorý sa má návrhom aktu zmeniť, záhlavie navyše obsahuje tretí riadok uvádzajúci platný akt a štvrtý riadok uvádzajúci príslušné ustanovenie tohto aktu.

Pozmeňujúce návrhy Európskeho parlamentu v podobe konsolidovaného textu

Nové časti textov sa označujú hrubou kurzívou. Vypustené časti textu sa označujú symbolom ▌ alebo sa prečiarkujú. V prípade nahradenia sa nový text vyznačí hrubou kurzívou a nahradený text sa vymaže alebo sa prečiarkne. 
Čisto technické zmeny, ktoré vykonávajú útvary s cieľom vypracovať konečný text, sa však nevyznačujú.

NÁVRH LEGISLATÍVNEHO UZNESENIA EURÓPSKEHO PARLAMENTU
o návrhu nariadenia Európskeho parlamentu a Rady, ktorým sa mení nariadenie (EÚ) 2021/1232, pokiaľ ide o predĺženie obdobia jeho uplatňovania
(COM(2025)0797 – C10‑0370/2025 – 2025/0429(COD))
(Riadny legislatívny postup: prvé čítanie)
Európsky parlament,
–	so zreteľom na návrh Komisie pre Európsky parlament a Radu (COM(2025)0797),
–	so zreteľom na článok 294 ods. 2, článok 16 ods. 2 a článok 114 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10‑0370/2025),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na článok 60 rokovacieho poriadku,
–	so zreteľom na správu Výboru pre občianske slobody, spravodlivosť a vnútorné veci (A10‑0000/2026),
1.	prijíma nasledujúcu pozíciu v prvom čítaní;
2.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
3.	poveruje svoju predsedníčku, aby postúpila túto pozíciu Rade, Komisii a národným parlamentom.

<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh nariadenia</DocAmend>
<Article>Odôvodnenie 2</Article>
	

	Text predložený Komisiou
	Pozmeňujúci návrh

	(2)	Cieľom návrhu nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu3, ktorý Komisia prijala 11. mája 2022, je stanoviť dlhodobý právny rámec. Medziinštitucionálne rokovania o uvedenom návrhu však ešte nepokročili natoľko, aby bolo isté, že sa uzavrú včas na to, aby dlhodobý právny rámec vrátane všetkých zmien nariadenia (EÚ) 2021/1232, ktoré môže obsahovať, bol prijatý a začal sa uplatňovať do 4. apríla 2026.
	(2)	Cieľom návrhu nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu, ktorý Komisia prijala 11. mája 2022 (ďalej len „návrh z roku 2022“), je stanoviť dlhodobý právny rámec. Medziinštitucionálne rokovania o uvedenom návrhu však ešte nepokročili natoľko, aby bolo isté, že sa uzavrú včas na to, aby dlhodobý právny rámec vrátane všetkých zmien nariadenia (EÚ) 2021/1232, ktoré môže obsahovať, bol prijatý a začal sa uplatňovať do 4. apríla 2026. Európsky parlament prijal svoju pozíciu a mandát na začatie medziinštitucionálnych rokovaní 22. novembra 2023, zatiaľ čo Rada bola schopná dosiahnuť svoju pozíciu až 26. novembra 2025. V dôsledku toho je potrebné ďalšie predĺženie, hoci nariadenie (EÚ) 2021/1232 bolo navrhnuté ako dočasný a jedinečný nástroj, ktorý poskytol dostatok času na prijatie návrhu z roku 2022.

	__________________
	__________________

	3 Návrh nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu [COM(2022) 209 final].
	3 Návrh nariadenia Európskeho parlamentu a Rady, ktorým sa stanovujú pravidlá predchádzania sexuálnemu zneužívaniu detí a boja proti nemu [COM(2022) 209 final].


Or. <Original>{EN}en</Original>
</Amend>
<Amend>Pozmeňujúci návrh		<NumAm>2</NumAm>
<DocAmend>Návrh nariadenia</DocAmend>
<Article>Odôvodnenie 4</Article>
	

	Text predložený Komisiou
	Pozmeňujúci návrh

	(4)	Nariadenie (EÚ) 2021/1232 by sa vzhľadom na tieto okolnosti malo zmeniť, aby sa jeho uplatňovanie predĺžilo na obmedzené obdobie, ktoré je nevyhnutne potrebné na prijatie dlhodobého právneho rámca a začatie jeho uplatňovania.
	(4)	Nariadenie (EÚ) 2021/1232 by sa vzhľadom na tieto okolnosti malo zmeniť, aby sa jeho uplatňovanie predĺžilo na obmedzené obdobie, ktoré je nevyhnutne potrebné na prijatie dlhodobého právneho rámca a začatie jeho uplatňovania. Spoluzákonodarcovia sa preto zaväzujú čo najskôr dosiahnuť dohodu o dlhodobom právnom rámci s cieľom zabrániť akémukoľvek ďalšiemu predlžovaniu uplatňovania nariadenia (EÚ) 2021/1232 v budúcnosti. Navyše vzhľadom na to, že nariadenie (EÚ) 2021/1232 sa malo uplatňovať počas obmedzeného obdobia, treba objasniť niektoré jeho ustanovenia a prispôsobiť ich výsledkom vyplývajúcim zo správ Komisie o vykonávaní z 19. decembra 20231a a z 27. novembra 20251b (ďalej len „správy o vykonávaní z rokov 2023 a 2025“).

	
	___________

	
	1a COM(2023)0797.

	
	1b COM(2025)0740.


Or. <Original>{EN}en</Original>
</Amend>
<Amend>Pozmeňujúci návrh		<NumAm>3</NumAm>
<DocAmend>Návrh nariadenia</DocAmend>
<Article>Odôvodnenie 5 a (nové)</Article>
	

	Text predložený Komisiou
	Pozmeňujúci návrh

	
	(5a)	Samotná skutočnosť, že určití poskytovatelia interpersonálnych komunikačných služieb nezávislých od číslovania dobrovoľne používajú detekčné technológie, nezbavuje spoluzákonodarcov zodpovednosti za vytvorenie komplexného právneho rámca, ktorý spĺňa požiadavky uvedené v článkoch 7 a 8 Charty základných práv Európskej únie (ďalej len „charta“) a neoslabuje zákaz všeobecného monitorovania podľa práva Únie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>4</NumAm>
<DocAmend>Návrh nariadenia</DocAmend>
<Article>Odôvodnenie 5 b (nové)</Article>
	

	Text predložený Komisiou
	Pozmeňujúci návrh

	
	(5b)	Žiadne ustanovenie tohto nariadenia by sa nemalo vykladať ako zákaz, oslabenie alebo narušenie šifrovania medzi koncovými zariadeniami. Poskytovateľom by sa predovšetkým nemalo zakazovať ponúkať služby šifrované medzi koncovými zariadeniami.


Or. <Original>{EN}en</Original>
</Amend>
<Amend>Pozmeňujúci návrh		<NumAm>5</NumAm>
<DocAmend>Návrh nariadenia</DocAmend>
<Article>Odôvodnenie 7 a (nové)</Article>
	

	Text predložený Komisiou
	Pozmeňujúci návrh

	
	(7a)	Spracúvanie snímok a videozáznamov podľa nariadenia (EÚ) 2021/1232 by sa malo vždy považovať za spracúvanie osobitných kategórií osobných údajov podľa článku 9 nariadenia Európskeho parlamentu a Rady (EÚ) 2016/6791a, keďže ide o biometrické údaje spracúvané osobitnými technickými prostriedkami, ktoré umožňujú jedinečnú identifikáciu alebo autentifikáciu fyzickej osoby.

	
	___________

	
	1a Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016, s. 1, ELI: http://data.europa.eu/eli/reg/2016/679/oj).


Or. <Original>{EN}en</Original>
</Amend>
<Amend>Pozmeňujúci návrh		<NumAm>6</NumAm>
<DocAmend>Návrh nariadenia</DocAmend>
<Article>Odôvodnenie 7 b (nové)</Article>
	

	Text predložený Komisiou
	Pozmeňujúci návrh

	
	(7b)	Vzhľadom na správy o vykonávaní z rokov 2023 a 2025 by sa v záujme zabezpečenia konzistentnosti a jasnosti mali z nariadenia (EÚ) 2021/1232 vypustiť vymedzenia pojmov, ktoré z dôvodu neúplných a nepresných údajov, ktoré nemožno podrobiť nezávislej kontrole, už nie sú relevantné. Keďže rozsah pôsobnosti nariadenia (EÚ) 2021/1232 by nemal zahŕňať odhaľovanie predtým neidentifikovaného online materiálu detskej pornografie ani kontaktovania detí, ich vymedzenia sú nadbytočné, a preto by sa mali vypustiť. V správach o vykonávaní z rokov 2023 a 2025 sa takisto zdôrazňuje, že sa nemožno oprieť o žiadne presvedčivé údaje o primeranosti odhaľovania predtým neidentifikovaného online materiálu detskej pornografie alebo kontaktovania detí, ktoré by odôvodňovali obmedzenie určitých práv stanovených v smernici 2002/58/ES a v článkoch 7 a 8 charty.


Or. <Original>{EN}en</Original>
</Amend>
<Amend>Pozmeňujúci návrh		<NumAm>7</NumAm>
<DocAmend>Návrh nariadenia</DocAmend>
<Article>Odôvodnenie 7 c (nové)</Article>
	

	Text predložený Komisiou
	Pozmeňujúci návrh

	
	(7c)	Vzhľadom na nepreukázanú účinnosť nariadenia (EÚ) 2021/1232, pokiaľ ide o predtým neidentifikovaný online materiál detskej pornografie alebo kontaktovanie detí, a zároveň vzhľadom na vplyv na dôvernosť komunikácie, ako sa stanovuje v smernici Európskeho parlamentu a Rady 2002/58/ES1a, by sa odhaľovanie predtým neidentifikovaného materiálu detskej pornografie a kontaktovania detí malo z rozsahu pôsobnosti nariadenia (EÚ) 2021/1232 vyňať. V snahe zabrániť kontaktovaniu detí však určití poskytovatelia interpersonálnych komunikačných služieb nezávislých od číslovania môžu prijať zmierňujúce opatrenia, ktoré nie sú v rozpore so smernicou 2002/58/ES, a sú k prijímaniu takýchto opatrení nabádaní.

	
	___________

	
	1a Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 31.7.2002, s. 37, ELI: http://data.europa.eu/eli/dir/2002/58/oj).


Or. <Original>{EN}en</Original>
</Amend>
<Amend>Pozmeňujúci návrh		<NumAm>8</NumAm>
<DocAmend>Návrh nariadenia</DocAmend>
<Article>Odôvodnenie 7 d (nové)</Article>
	

	Text predložený Komisiou
	Pozmeňujúci návrh

	
	(7d)	Keďže jediným cieľom tohto nariadenia je umožniť obmedzené, cielené a upravené pokračovanie určitých existujúcich činností zameraných na boj proti online sexuálnemu zneužívaniu detí, výnimka stanovená v tomto nariadení by sa mala obmedzovať na osvedčenú technológiu, ktorú používajú určití poskytovatelia interpersonálnych komunikačných služieb nezávislých od číslovania na účely odhaľovania, nahlasovania a odstraňovania materiálu detskej pornografie a ktorá funguje prostredníctvom porovnávania snímok a videozáznamov s databázou jedinečných, spätne nekonvertovateľných digitálnych podpisov (tzv. hašov) identifikovaného materiálu detskej pornografie.


Or. <Original>{EN}en</Original>
</Amend>
<Amend>Pozmeňujúci návrh		<NumAm>9</NumAm>
<DocAmend>Návrh nariadenia</DocAmend>
<Article>Odôvodnenie 7 e (nové)</Article>
	

	Text predložený Komisiou
	Pozmeňujúci návrh

	
	(7e)	S cieľom zabezpečiť primeranú úroveň transparentnosti a zodpovednosti, ako aj umožniť komplexné a porovnateľné nahlasovanie je potrebné ukladať správne pokuty za nedodržiavanie povinností a požiadaviek týkajúcich sa nahlasovania a transparentnosti zo strany určitých poskytovateľov interpersonálnych komunikačných služieb nezávislých od číslovania, najmä pokiaľ ide o používanie štandardného formulára na podávanie správ stanoveného nariadením Európskeho parlamentu a Rady (EÚ) 2024/13071a a následným vykonávacím nariadením Komisie (EÚ) 2024/29161b.

	
	___________

	
	1a Nariadenie Európskeho parlamentu a Rady (EÚ) 2024/1307 z 29. apríla 2024, ktorým sa mení nariadenie (EÚ) 2021/1232 o dočasnej výnimke z určitých ustanovení smernice 2002/58/ES, pokiaľ ide o používanie technológií poskytovateľmi interpersonálnych komunikačných služieb nezávislých od číslovania na spracúvanie osobných a iných údajov na účely boja proti online sexuálnemu zneužívaniu detí (Ú. v. EÚ L, 2024/1307, 14.5.2024, ELI: http://data.europa.eu/eli/reg/2024/1307/oj).

	
	1b Vykonávacie nariadenie Komisie (EÚ) 2024/2916 z 25. novembra 2024, ktorým sa stanovuje štandardný formulár pre údaje zahrnuté v správe o spracúvaní osobných údajov, ktorú poskytovatelia služieb zverejňujú a predkladajú príslušnému dozornému orgánu a Komisii podľa nariadenia Európskeho parlamentu a Rady (EÚ) 2021/1232 (Ú. v. EÚ L, 2024/2916, 26.11.2024, ELI: http://data.europa.eu/eli/reg_impl/2024/2916/oj).  


Or. <Original>{EN}en</Original>
</Amend>
<Amend>Pozmeňujúci návrh		<NumAm>10</NumAm>
<DocAmend>Návrh nariadenia</DocAmend>
<Article>Odôvodnenie 7 f (nové)</Article>
	

	Text predložený Komisiou
	Pozmeňujúci návrh

	
	(7f)	S cieľom posilniť presadzovanie pravidiel uvedených v nariadení (EÚ) 2021/1232 by sa okrem primeraných opatrení, ktoré ukladá dozorný orgán podľa uvedeného nariadenia, alebo namiesto nich mali ukladať správne pokuty za akékoľvek porušenie uvedeného nariadenia.


Or. <Original>{EN}en</Original>
</Amend>
<Amend>Pozmeňujúci návrh		<NumAm>11</NumAm>
<DocAmend>Návrh nariadenia</DocAmend>
<Article>Článok -1 (nový)</Article>
<DocAmend2>Nariadenie (EÚ) 2021/1232</DocAmend2>
<Article2>Odôvodnenie 16</Article2>
	

	Text predložený Komisiou
	Pozmeňujúci návrh


	
	Článok -1

	
	Odôvodnenie 16 nariadenia (EÚ) 2021/1232 sa nahrádza takto:

	
	„Typy technológií používané na účely tohto nariadenia by mali v súlade s najnovším vývojom v odvetví čo najmenej narúšať súkromie. Tieto technológie by sa nemali používať na systematické filtrovanie a skenovanie textu v komunikácii, pokiaľ nejde výlučne o odhaľovanie vzorcov, ktoré poukazujú na možné konkrétne dôvody na podozrenie z online sexuálneho zneužívania detí, a nemali by byť schopné vyvodzovať podstatu obsahu komunikácie.“


Or. <Original>{EN}en</Original>
</Amend>
<Amend>Pozmeňujúci návrh		<NumAm>12</NumAm>
<DocAmend>Návrh nariadenia</DocAmend>
<Article>Článok -1 a (nový)</Article>
<DocAmend2>Nariadenie  (EÚ) 2021/1232</DocAmend2>
<Article2>Odôvodnenie 21</Article2>
	

	Text predložený Komisiou
	Pozmeňujúci návrh


	
	Článok -1a

	
	Odôvodnenie 21 nariadenia (EÚ) 2021/1232 sa nahrádza takto:

	
	„S cieľom zabezpečiť transparentnosť a zodpovednosť, pokiaľ ide o činnosti vykonávané na základe výnimky stanovenej v tomto nariadení, by poskytovatelia mali do 3. februára 2022 a následne každoročne do 31. januára uverejniť a predložiť správy príslušnému dozornému orgánu určenému podľa nariadenia (EÚ) 2016/679 (ďalej len „dozorný orgán“) a Komisii. Takéto správy by sa mali týkať spracúvania osobných údajov, ktoré patrí do rozsahu pôsobnosti tohto nariadenia, s uvedením druhu a objemu spracúvaných údajov, konkrétnych dôvodov spracúvania osobných údajov podľa nariadenia (EÚ) 2016/679, dôvodov prenosov osobných údajov mimo Únie podľa kapitoly V nariadenia (EÚ) 2016/679, v príslušných prípadoch počtu zistených prípadov online sexuálneho zneužívania detí, počtu prípadov, v ktorých používateľ podal sťažnosť v rámci interného mechanizmu nápravy alebo požiadal o súdny prostriedok nápravy, a výsledku takýchto sťažností a súdnych konaní, počtu chýb a chybovosti (falošne pozitívnych výsledkov) jednotlivých použitých technológií, opatrení uplatnených na obmedzenie miery chybovosti a dosiahnutej miery chybovosti, politiky uchovávania a záruk ochrany údajov uplatnených podľa nariadenia (EÚ) 2016/679 a názvov organizácií, ktoré konajú vo verejnom záujme proti sexuálnemu zneužívaniu detí a ktorým boli tieto údaje poskytnuté podľa tohto nariadenia.“


Or. <Original>{EN}en</Original>
</Amend>
<Amend>Pozmeňujúci návrh		<NumAm>13</NumAm>
<DocAmend>Návrh nariadenia</DocAmend>
<Article>Článok -1 b (nový)</Article>
<DocAmend2>Nariadenie (EÚ) 2021/1232</DocAmend2>
<Article2>Článok 2 – bod 3</Article2>
	

	Text predložený Komisiou
	Pozmeňujúci návrh

	
	Článok -1b

	
	V článku 2 nariadenia (EÚ) 2021/1232 sa vypúšťa bod 3.


Or. <Original>{EN}en</Original>
</Amend>
<Amend>Pozmeňujúci návrh		<NumAm>14</NumAm>
<DocAmend>Návrh nariadenia</DocAmend>
<Article>Článok -1 c (nový)</Article>
<DocAmend2>Nariadenie (EÚ) 2021/1232</DocAmend2>
<Article2>Článok 2 – bod 4</Article2>
	

	Text predložený Komisiou
	Pozmeňujúci návrh

	
	Článok -1c

	
	V článku 2 nariadenia (EÚ) 2021/1232 sa vypúšťa bod 4.


Or. <Original>{EN}en</Original>
</Amend>
<Amend>Pozmeňujúci návrh		<NumAm>15</NumAm>
<DocAmend>Návrh nariadenia</DocAmend>
<Article>Článok -1 d (nový)</Article>
<DocAmend2>Nariadenie (EÚ) 2021/1232</DocAmend2>
<Article2>Článok 3 – odsek 1</Article2>
	

	Text predložený Komisiou
	Pozmeňujúci návrh

	
	Článok -1d

	
	V článku 3 nariadenia (EÚ) 2021/1232 sa odsek 1 nahrádza takto:

	
	„1. Článok 5 ods. 1 a článok 6 ods. 1 smernice 2002/58/ES sa nevzťahujú na dôvernosť komunikácie zahŕňajúcej spracúvanie osobných údajov poskytovateľmi v súvislosti s poskytovaním interpersonálnych komunikačných služieb nezávislých od číslovania za predpokladu, že:
a) toto spracúvanie je: 
i) nevyhnutne potrebné na používanie osobitnej technológie výlučne na účely odhaľovania a odstraňovania známeho online materiálu detskej pornografie a jeho nahlasovania orgánom presadzovania práva a organizáciám konajúcim vo verejnom záujme proti sexuálnemu zneužívaniu detí;
ii) primerané a obmedzené na technológie, ktoré poskytovatelia používajú na účel stanovený v bode i); 
iii) obmedzené na údaje o obsahu nevyhnutne potrebné na účel stanovený v bode i); 
iv) obmedzené na to, čo je nevyhnutne potrebné na účel stanovený v bode i); 
b) technológie používané na účel stanovený v písmene a) bode i) tohto odseku sú v súlade s najnovším vývojom v odvetví a čo najmenej narúšajú súkromie, a to aj so zreteľom na zásadu špecificky navrhnutej a štandardnej ochrany údajov stanovenej v článku 25 nariadenia (EÚ) 2016/679 a v rozsahu, v akom sa používajú na odhaľovanie možného známeho online materiálu detskej pornografie; 
c) pokiaľ ide o akúkoľvek osobitnú technológiu používanú na účel stanovený v písmene a) bode i) tohto odseku, vykonalo sa predchádzajúce posúdenie vplyvu na ochranu údajov uvedené v článku 35 nariadenia (EÚ) 2016/679 a postup predchádzajúcej konzultácie uvedený v článku 36 uvedeného nariadenia; 
d) pokiaľ ide o novú technológiu, a to technológiu používanú na účely odhaľovania online materiálu detskej pornografie, ktorú žiadny poskytovateľ nepoužil v súvislosti so službami pre používateľov interpersonálnych komunikačných služieb nezávislých od číslovania (ďalej len „používatelia“) v Únii pred 2. augustom 2021, poskytovateľ informuje príslušný orgán o opatreniach prijatých na preukázanie súladu s písomným odporúčaním vydaným v súlade s článkom 36 ods. 2 nariadenia (EÚ) 2016/679 príslušným dozorným orgánom, ktorý je určený podľa kapitoly VI, oddielu 1 uvedeného nariadenia (ďalej len „dozorný orgán“), počas postupu predchádzajúcej konzultácie; 
e) použité technológie sú dostatočne spoľahlivé v tom zmysle, že v maximálnej možnej miere obmedzujú mieru chybovosti, pokiaľ ide o odhaľovanie obsahu predstavujúceho známy online materiál detskej pornografie, a ak sa takéto príležitostné chyby vyskytnú, ich dôsledky sa bezodkladne odstránia; 
f) poskytovatelia: 
i) zaviedli vnútorné postupy na predchádzanie zneužívaniu osobných údajov, neoprávnenému prístupu k nim a ich neoprávneným prenosom; 
ii) zabezpečia ľudský dohľad a v prípade potreby ľudský zásah do spracúvania osobných údajov s použitím technológií, na ktoré sa vzťahuje toto nariadenie; 
iii) zabezpečia, aby sa materiál, ktorý predtým nebol identifikovaný inými prostriedkami než dobrovoľným odhalením ako online materiál detskej pornografie alebo ako kontaktovanie detí neoznamoval orgánom presadzovania práva alebo organizáciám konajúcim vo verejnom záujme proti sexuálnemu zneužívaniu detí bez predchádzajúceho ľudského potvrdenia; 
iv) zaviedli vhodné postupy a mechanizmy nápravy s cieľom zabezpečiť, aby na účely prezentácie svojich názorov mohli používatelia podať sťažnosť v primeranej lehote; 
v) informujú používateľov jasným, zreteľným a zrozumiteľným spôsobom o tom, že sa v súlade s týmto nariadením odvolali na výnimku z článku 5 ods. 1 a článku 6 ods. 1 smernice 2002/58/ES o dôvernosti komunikácie používateľov, a to výlučne na účel stanovený v písmene a) bode i) tohto odseku, ako aj o logike opatrení, ktoré prijali v rámci výnimky, a vplyve na dôvernosť komunikácie používateľov vrátane možnosti poskytovať osobné údaje orgánom presadzovania práva a organizáciám konajúcim vo verejnom záujme proti sexuálnemu zneužívaniu detí; 
vi) informujú používateľov o týchto skutočnostiach, ak bol ich obsah odstránený, ich účet zablokovaný alebo ak bola pozastavená služba, ktorá im bola poskytovaná: 
1. o spôsoboch, ako od nich žiadať nápravu; 
2. o možnosti podať sťažnosť dozornému orgánu a 
3. o práve na súdny prostriedok nápravy; 
vii) do 3. februára 2022 a následne každoročne do 31. januára uverejnia a predložia správu príslušnému dozornému orgánu a Komisii o spracúvaní osobných údajov podľa tohto nariadenia, ako aj o: 
1. druhu a objeme spracúvaných údajov; 
2. konkrétnych dôvodoch spracúvania podľa nariadenia (EÚ) 2016/679; 
3. v príslušných prípadoch o dôvode prípadných prenosov osobných údajov mimo Únie podľa kapitoly V nariadenia (EÚ) 2016/679; 
4. počte zistených prípadov online sexuálneho zneužívania detí s rozdelením na online materiál detskej pornografie a kontaktovanie detí; 
5. počte prípadov, v ktorých používateľ podal sťažnosť v rámci interného mechanizmu nápravy alebo prostredníctvom súdneho orgánu, a o výsledku takýchto sťažností; 
6. počte chýb a chybovosti (falošne pozitívnych výsledkoch) jednotlivých použitých technológií; 
7. opatreniach uplatnených na obmedzenie miery chybovosti a dosiahnutej miery chybovosti; 
8. politike uchovávania a zárukách ochrany údajov uplatnených v súlade s nariadením (EÚ) 2016/679; 
9. názvoch organizácií konajúcich vo verejnom záujme proti sexuálnemu zneužívaniu detí, ktorým boli tieto údaje poskytnuté podľa tohto nariadenia; 
g) v prípade vzniku podozrenia z online sexuálneho zneužívania detí sa bezpečným spôsobom uchovajú údaje o obsahu a s nimi súvisiace prevádzkové údaje spracúvané na účely písmena a) bodu i) a osobné údaje získané takýmto spracúvaním, a to výlučne na účely: 
i) bezodkladného nahlásenia podozrenia z online sexuálneho zneužívania detí príslušným orgánom presadzovania práva a justičným orgánom alebo organizáciám konajúcim vo verejnom záujme proti sexuálnemu zneužívaniu detí; 
ii) zablokovania účtu dotknutého používateľa alebo pozastavenia či ukončenia poskytovania služby tomuto používateľovi; 
iii) vytvorenia jedinečného, spätne nekonvertovateľného digitálneho podpisu (tzv. hašu) údajov spoľahlivo identifikovaných ako online materiál detskej pornografie; 
iv) umožnenia dotknutému používateľovi žiadať poskytovateľa o nápravu alebo sa domáhať správneho preskúmania alebo súdnych prostriedkov nápravy vo veciach súvisiacich s podozrením z online sexuálneho zneužívania detí, alebo 
v) reagovania na žiadosti príslušných orgánov presadzovania práva a justičných orgánov podľa uplatniteľného práva o poskytnutie údajov potrebných na predchádzanie, odhaľovanie, vyšetrovanie alebo stíhanie trestných činov, ako sa stanovuje v smernici 2011/93/EÚ; 
h) údaje sa neuchovávajú dlhšie, ako je nevyhnutne potrebné na príslušný účel stanovený v bode h), a v žiadnom prípade nie dlhšie ako 12 mesiacov od dátumu vzniku podozrenia z online sexuálneho zneužívania detí; 
i) každý prípad odôvodneného a overeného podozrenia z online sexuálneho zneužívania detí sa bezodkladne oznamuje príslušným vnútroštátnym orgánom presadzovania práva alebo organizáciám konajúcim vo verejnom záujme proti sexuálnemu zneužívaniu detí.“


Or. <Original>{EN}en</Original>
</Amend>
<Amend>Pozmeňujúci návrh		<NumAm>16</NumAm>
<DocAmend>Návrh nariadenia</DocAmend>
<Article>Článok -1 e (nový)</Article>
<DocAmend2>Nariadenie (EÚ) 2021/1232</DocAmend2>
<Article2>Článok 9 – odsek 1</Article2>
	

	Text predložený Komisiou
	Pozmeňujúci návrh

	
	Článok -1e

	
	V článku 9 nariadenia (EÚ) 2021/1232 sa odsek 1 nahrádza takto:

	
	„1. Na základe správ predložených podľa článku 3 ods. 1 písm. g) bodu vii) a štatistík poskytnutých podľa článku 8 Komisia do 4. septembra 2026 vypracuje správu o vykonávaní tohto nariadenia a predloží a prezentuje ju Európskemu parlamentu a Rade.“


Or. <Original>{EN}en</Original>
</Amend>
<Amend>Pozmeňujúci návrh		<NumAm>17</NumAm>
<DocAmend>Návrh nariadenia</DocAmend>
<Article>Článok -1 f (nový)</Article>
<DocAmend2>Nariadenie (EÚ) 2021/1232</DocAmend2>
<Article2>Článok 7 a (nový)</Article2>
	

	Text predložený Komisiou
	Pozmeňujúci návrh

	
	Článok -1f

	
	Vkladá sa tento článok: 

	
	„Článok 7a

	
	Všeobecné podmienky ukladania správnych pokút

	
	Za porušenie alebo nedodržanie tohto nariadenia uloží Komisia pokuty, ktoré musia byť v každom jednotlivom prípade účinné, primerané a odrádzajúce.

	
	Za porušenia tohto nariadenia sa uložia správne pokuty až do výšky 10 000 000 EUR alebo v prípade podniku až do výšky 2 % celkového celosvetového ročného obratu za predchádzajúci účtovný rok, podľa toho, ktorá suma je vyššia.

	
	Výkon právomocí Komisie podľa tohto článku podlieha primeraným procesným zárukám v súlade s právom Únie a právom členského štátu vrátane účinného súdneho prostriedku nápravy a riadneho procesu.“ 


Or. <Original>{EN}en</Original>
</Amend>
<Amend>Pozmeňujúci návrh		<NumAm>18</NumAm>
<DocAmend>Návrh nariadenia</DocAmend>
<Article>Článok 1 – odsek 1</Article>
<DocAmend2>Nariadenie (EÚ) 2021/1232</DocAmend2>
<Article2>Článok 10 – odsek 2</Article2>
	

	Text predložený Komisiou
	Pozmeňujúci návrh

	Uplatňuje sa do 3. apríla 2028.
	Uplatňuje sa do 3. apríla 2027.


Or. <Original>{EN}en</Original>
</Amend></RepeatBlock-Amend>

Vyhlásenie v mene spravodajkyne
Birgit Sippel
Návrh
NARIADENIE EURÓPSKEHO PARLAMENTU A RADY,
ktorým sa mení nariadenie (EÚ) 2021/1232, pokiaľ ide o predĺženie obdobia jeho uplatňovania (2025/0429 (COD))

Dočasná výnimka bola chápaná ako výhradne prechodný a výnimočný nástroj. Jej jediným účelom bolo vytvoriť úzko vymedzené právne premostenie, ktoré umožnilo poskytovateľom prijímať dobrovoľné opatrenia, a zároveň mala spoluzákonodarcom poskytnúť dostatok času na navrhnutie, prerokovanie a prijatie komplexného a trvalého právneho rámca na predchádzanie online sexuálnemu zneužívaniu detí a boj proti nemu v plnom súlade so základnými právami. Nikdy sa nemala stať dlhodobou náhradou riadneho legislatívneho riešenia.

Tento záväzok bol porušený už prvým návrhom na predĺženie. Európsky parlament je už od roku 2023 pripravený začať rokovania o trvalom rámci v snahe dosiahnuť dohodu čo najskôr, vyslovene s cieľom zabrániť akémukoľvek ďalšiemu predlžovaniu dočasnej výnimky. Napriek našej politickej pripravenosti Rada účinne nevyužila čas, ktorý mala k dispozícii. Preto sa teraz nachádzame v problematickej situácii, keď hrozí, že obmedzenia základných práv podľa smernice o súkromí a elektronických komunikáciách zostanú v platnosti oveľa dlhšie, než sa pôvodne predpokladalo. Toto predlžované spoliehanie sa na výnimočné opatrenie oslabuje právnu istotu a narúša dôveru v záväzok Únie k primeranosti a nevyhnutnosti.

Vzhľadom na dve správy o vykonávaní, ktoré uverejnila Európska komisia, a vzhľadom na neúplné a často nepresné údaje, ktoré poskytujú členské štáty a poskytovatelia služieb, je nevyhnutné vyvodiť správne závery. Komisia nebola schopná rozlišovať medzi správami založenými na dobrovoľných opatreniach a správami mimovládnych organizácií, horúcich liniek, liniek pomoci a používateľov.

Dôkazová základňa je naďalej nedostatočná nato, aby odôvodňovala široký rozsah uplatňovania. Akékoľvek ďalšie pokračovanie dočasnej výnimky sa preto musí obmedzovať výlučne na to, čo je preukázateľne primerané a nevyhnutné. Vylúčené musia byť najmä činnosti, pri ktorých hrozí, že budú predstavovať všeobecnú povinnosť monitorovania. To zahŕňa odhaľovanie groomingu a nového materiálu detskej pornografie, kde nedostatok spoľahlivých údajov a jasných záruk vyvoláva vážne obavy, pokiaľ ide o dodržiavanie základných práv.

Skúsenosti s dočasnou odchýlkou zároveň odhalili značnú medzeru v presadzovaní. Poskytovatelia v súčasnosti diktujú praktické podmienky, za ktorých sa spracúvanie uskutočňuje, zatiaľ čo Komisii ako orgánu určenému na presadzovanie práva chýbajú účinné nástroje na zabezpečenie dodržiavania predpisov. Povinnosti týkajúce sa nahlasovania a požiadavky na transparentnosť zostávajú do veľkej miery nepresadzované, v dôsledku čoho tvorcovia politík nemajú spoľahlivé informácie potrebné na posúdenie účinnosti, primeranosti a nevyhnutnosti. Na riešenie tejto nerovnováhy je nutné poskytnúť Komisii vhodné nástroje na presadzovanie práva vrátane účinného systému ukladania pokút. Bez presvedčivých sankcií zostávajú povinnosti do veľkej miery deklaratórne a zodpovednosť je oslabená. 

Vzhľadom na výslovný záväzok vyhnúť sa akémukoľvek ďalšiemu predlžovaniu dočasnej výnimky a opierajúc sa o politickú vôľu vytvoriť trvalý rámec som pripravená podporiť prísne obmedzené predĺženie za jasných podmienok. Takéto predĺženie by sa malo obmedziť výlučne na odhaľovanie známeho hašovaného materiálu detskej pornografie a malo by trvať najviac dvanásť mesiacov. Akýkoľvek širší rozsah pôsobnosti by bol v rozpore s dočasnou povahou nástroja, ako aj so závermi, ktoré sa musia vyvodiť z dostupných dôkazov.

Komisia musí zároveň v plnej miere využiť všetky nástroje, ktoré má k dispozícii, a vypracovať dodatočnú správu o vykonávaní na podporu práce na trvalom nástroji. Táto správa sa musí predložiť v zákonom stanovenej lehote a musí obsahovať jasné a transparentné posúdenie toho, kedy, ako a do akej miery dobrovoľné skenovanie prispelo k dosiahnutiu stanovených cieľov. Len na základe včasných, presných a komplexných informácií môžu spoluzákonodarcovia prijímať informované rozhodnutia a zabezpečiť, aby bola reakcia Únie na online sexuálne zneužívanie detí účinná a plne rešpektovala základné práva.



[bookmark: FootprintPageRR][bookmark: _Toc221801397]PRÍLOHA: VYHLÁSENIE O POSKYTNUTÝCH INFORMÁCIÁCH
<FootprintIntro>V súlade s článkom 8 prílohy I k rokovaciemu poriadku spravodajkyňa vyhlasuje, že do svojej správy zahrnula informácie k záležitostiam týkajúcim sa predmetu spisu, ktoré jej počas prípravy návrhu správy poskytli títo zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:1], alebo títo zástupcovia verejných orgánov tretích krajín vrátane ich diplomatických misií a veľvyslanectiev:</FootprintIntro> [1:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Zástupcovia záujmových skupín, na ktorých sa vzťahuje medziinštitucionálna dohoda o povinnom registri transparentnosti

	Microsoft

	Snapchat

	X/ Twitter



	2. Zástupcovia verejných orgánov tretích krajín vrátane ich diplomatických misií a veľvyslanectiev(3)

	

	

	


Vypracovanie uvedeného zoznamu je vo výlučnej zodpovednosti spravodajkyne.
Ak sú v zozname uvedené mená, funkcie alebo mená a funkcie fyzických osôb, spravodajkyňa vyhlasuje, že predložila dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

